కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
డీఆర్‌ఎస్‌పై మండిపడిన విరాట్ కోహ్లి..!
డీఆర్‌ఎస్ నిర్ణయంతో టీమ్ మొత్తం ఆశ్చర్యానికి గురైంది. ప్రతి మ్యాచ్‌లోనూ డీఆర్‌ఎస్ చర్చనీయాంశంగా మారుతోంది. ఆ నిర్ణయాల్లో స్పష్టత ఉండటం లేదు. ఒకవేళ టర్నర్ అప్పుడు ఔటై ఉంటే..? -విరాట్ కోహ్లి
Samayam Telugu | Updated:
Mar 11, 2019, 06:23PM IST
డీఆర్‌ఎస్‌పై మండిపడిన విరాట్ కోహ్లి..!
హైలైట్స్
మొహాలి వన్డేలో వివాదాస్పదంగా మారిన డీఆర్‌ఎస్
మ్యాచ్‌లో ఆ నిర్ణయమే కీలకమని విరాట్ కోహ్లీ మండిపాటు
స్నికో మీటర్‌ని పరిగణలోకి తీసుకోని థర్డ్ అంపైర్
ఫీల్డ్ అంపైర్ నిర్ణయానికే మద్దతు
భారత్, ఆస్ట్రేలియా మధ్య మొహాలి వేదికగా ఆదివారం రాత్రి ముగిసిన నాలుగో వన్డేలో ఓ డీఆర్‌ఎస్ నిర్ణయం వివాదాస్పదంగా మారింది. ఆఖరి ఓవర్లలో దూకుడుగా ఆడి ఆస్ట్రేలియాను గెలిపించిన టర్నర్‌ (84 నాటౌట్: 43 బంతుల్లో 5x4, 6x6) వ్యక్తిగత స్కోరు 41వ వద్ద ఔటయ్యాడు. కానీ.. థర్డ్ అంపైర్ తుది నిర్ణయానికి రాలేకపోవడంతో అతనికి జీవనదానం లభించగా.. మరో 13 బంతులు మిగిలి ఉండగానే ఆస్ట్రేలియాకి అతను విజయాన్ని అందించాడు.
Pant's mistakes...!! https://t.co/qyo9Kpkdox
&mdash; Vidshots (@Vidshots1) 1552234019000
ఇన్నింగ్స్ 44వ ఓవర్ వేసిన చాహల్ బౌలింగ్‌లో ఆఫ్ స్టంప్‌కి దూరంగా వెళ్తున్న బంతిని టర్నర్‌ వెంటాడాడు. దీంతో.. బ్యాడ్ ఎడ్జ్‌ తాకిన బంతి వికెట్ కీపర్ రిషబ్ పంత్ చేతుల్లోకి వెళ్లింది. దీంతో.. ఔట్ కోసం టీమిండియా అప్పీల్ చేయగా.. ఫీల్డ్ అంపైర్ తిరస్కరించాడు. దీంతో కోహ్లీ డీఆర్‌ఎస్‌కి వెళ్లగా.. రిప్లైలో చూపించిన స్నికో మీటర్‌లో బ్యాట్‌కి బంతి తాకినట్లు తేలింది. కానీ.. ఓ నిర్ధారణకి రాలేకపోయిన థర్డ్ అంపైర్.. ఫీల్డ్ అంపైర్‌ నిర్ణయానికే ఓటేశాడు. దీంతో.. భారత్‌కి వికెట్‌తో పాటు మ్యాచ్‌ కూడా చేజారింది.